Իրավիճակին լուրջ մոտենանք, առանց վիրավորանքի, ուշադիր կարդանք, լսենք, նորՙ կարծիք հայտնենք: Ամոթ չէ՞ ժողովրդականություն վայելող առաջնորդից այսպիսի խոսքեր լսել, այն դեպքում, երբ կառավարությունը չի կարողանում փակի տակ պահել մոտ երկու տասնամյակ երկիրը թալանած նախկին իշխանավորներին ու ներկա կողոպտիչներին: Իհարկե, Նիկոլ Փաշինյանինՙ իմ երբեմնի քաղաքական իդեալին, ես չեմ համեմատում վերոնշյալների հետ, բայց նրա այդ խոսքը, ցավոք, ուղիղ աղերսներ ունի բռնապետության հետ: Չի կարելի, անընդունելի է: Ավելի լավ է ԱԱԾ-ն իր գործով զբաղվի: Երկիրը թալանողները մեկը մյուսի հետեւից փախչում են երկրից, ԱԱԾ-ն ավելի լավ է նրանցՙ երկրից ելքը կասեցնի, իսկ այն քաղաքացիները, որոնք կարտաբերեն «քաղաքացիական պատերազմ» բառակապակցությունըՙ անվնաս են. թողեք աշխատեն, ինչպեսՙ նրանք են թողնում, որ դո՛ւք աշխատեք: